Írország a 2015-ös Junior Eurovíziós Dalfesztiválon vett részt először. Első indulójuk Aimee Banks volt, aki "Réalta na Mara" című dalával a tizenkettedik helyen végzett. A következő évben érték el eddigi legjobb helyezésüket, ami a tizedik helynek felel meg. Ezután egymás után kétszer, 2017-ben és 2018-ban is tizenötödikek lettek, amely az ország legrosszabb eredményének számít. 2019-ben tizenkettedikként zárták a versenyt. A következő évben a Covid19-pandémia miatt bevezetett utazási korlátozásokra és a verseny megrendezése körül kialakult bizonytalanságra hivatkozva visszaléptek a versenytől, de 2021-ben visszatérnek.